Arkeologia Muzeo de Delfo

La Arkeologia Muzeo de Delfo (greke Αρχαιολογικό Μουσείο Δελφών, Archeologiko Mousio Delfon) estas muzeo en la malgranda greka urbo Delfo, kiu elmontras arkeologiajn trovaĵojn de antikva Delfo. Fondita en 1903 kaj spertanta plurajn renovigojn, la muzeo gastigas la restaĵojn trovitajn ĝis nun de la Templo de Delfo, datiĝantajn de la prahistorio ĝis la malfrua antikveco Ĝi estas organizita en dek kvar ĉambrojn sur du etaĝoj, kaj ĉefe montras skulptaĵojn, inkluzive de la fama Ĉaristo de Delfo, kaj arkitekturajn elementojn kaj oferaĵojn. Aldone al la ekspozicio, kiu kovras 2 270 m², la kolektoj kaj konservejoj ( mozaiko, ceramikaĵo kaj oraĵo ) okupas spacojn atingantajn 558 m². Ĝi ankaŭ estas ekipita per vestiblo, kafeterio kaj butikservoj por vizitantoj. Historio La muzeo estis konstruita en 1903 post la fino de gravaj elfosadoj fare de francaj arkeologoj. Post restaŭrado kaj pligrandigo en la 1950-aj kaj 1960-aj jaroj, la muzeo estis reorganizita, la lasta modernigo okazis en 1999. Ekspoziciaĵoj La Delfa Arkeologia Muzeo nun havas 14 ekspoziciejojn. Inter la plej famaj pecoj estas la arkaikaj statuoj de la fratoj Kleobiso kaj Bitono, la Sfinkso de Naksoso kaj la Ĉaristo de Delfo, same kiel omfalo, kiu origine staris proksime al la Templo de Apolono por marki la centron de la Tero. El la romia epoko, ekzistas statuo de Antinoo kaj diversaj portretoj, inkluzive de la kapo de la "melankolia Romano", kiu foje estas interpretata kiel bildigo de Titus Quinctius Flamininus (d:Q349222). Ankaŭ indas vidi eburajn ĉizadojn kaj reliefajn orajn aplikaĵojn el la 7a kaj 6a jarcentoj a.K., inkluzive de du imponaj arkaikaj kapoj el oro kaj eburaj statuoj, eble Apolono kaj Artemiso, same kiel la restaĵoj de vivgranda virbovo farita el martelita arĝenta folio. Ĉi tiuj estis malkovritaj en oferfosaĵo en 1939, sed estis kaŝitaj en la provizejoj dum jardekoj. Galerio Ĉambroj 1 k. 2 Ĉambro 3 Ĉambro 4 Ĉambro 5 Ĉambro 6 Ĉambro 7 Ĉambro 8 Ĉambro 9 k. 10 Ĉambro 11 Ĉambro 12 Ĉambro 13 Ĉambro 14 Referencoj Eksteraj ligiloj La muzea retejo.